|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** |  **Nr. GND/2025/563** |
|  |  **(protokols Nr.18; 63.p.)** |

**Par izmaiņām Gulbenes novada pašvaldības dzīvokļu jautājumu**

 **komisijas sastāvā**

Gulbenes novada pašvaldības dome izskata priekšlikumus veikt izmaiņas Gulbenes novada pašvaldības dzīvokļu jautājumu komisijas sastāvā.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Gunāra Babra amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja vietnieka, Gulbenes sadarbības teritorijas civilās aizsardzības komisijas locekļa, Gulbenes novada pašvaldības sporta komisijas priekšsēdētāja un Gulbenes novada pašvaldības dzīvokļu jautājumu komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Gunāra Babra amatu savienošana nerada interešu konflikta situāciju, nav pretrunā ar valsts amat-personām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Viļņa Lapiņa amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Litenes, Stāmerienas un Stradu pagastu apvienības pārvaldes vadītāja, projektu konkursa "UZŅĒMĪGI Gulbenes novadā" komercdarbības uzsākšanai vai attīstībai vērtēšanas komisijas locekļa un Gulbenes novada pašvaldības dzīvokļu jautājumu komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās prim daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Viļņa Lapiņa amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2023.gada 30.novembra nolikuma “Gulbenes novada pašvaldības dzīvokļu jautājumu komisijas nolikums” 9. un 10.punktu, kas nosaka, ka Komisiju sastāvu apstiprina ar domes lēmumu; Komisijas sastāvā iekļauj septiņus komisijas locekļus, no kuriem viens ir: Gulbenes novada pašvaldības domes Sociālo un veselības jautājumu komitejas priekšsēdētājs; Gulbenes novada pašvaldības domes Attīstības un tautsaimniecības komitejas priekšsēdētājs; Gulbenes novada sociālā dienesta vadītājs; Gulbenes novada Gulbenes pilsētas pārvaldes vadītājs; Gulbenes novada pagasta pārvaldes vadītājs; Gulbenes novada Centrālās pārvaldes Juridiskās un personālvadības nodaļas pārstāvis; Gulbenes novada Centrālās pārvaldes Īpašumu pārraudzības nodaļas pārstāvis, likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu, ceturtās prim daļas 2.punkta a) apakšpunktu un sestās daļas 2.punktu, 8.1. panta ceturto prim daļu, piektās daļas 1. un 2.punktu atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Irēnu Jansoni no Gulbenes novada pašvaldības dzīvokļu jautājumu komisijas locekles amata ar 2025.gada 31.jūliju.
2. IEVĒLĒT Gulbenes novada pašvaldības domes priekšsēdētāja vietnieku Gunāru Babri Gulbenes novada pašvaldības dzīvokļu jautājumu komisijas locekļa amatā ar 2025.gada 1.augustu.
3. IEVĒLĒT Gulbenes novada pašvaldības domes deputātu Valti Kraukli Gulbenes novada pašvaldības dzīvokļu jautājumu komisijas locekļa amatā ar 2025.gada 1.augustu.
4. IEVĒLĒT Litenes, Stāmerienas un Stradu pagastu apvienības pārvaldes vadītāju Vilni Lapiņu Gulbenes novada pašvaldības dzīvokļu jautājumu komisijas locekļa amatā ar 2025.gada 1.augustu.
5. ATĻAUT Gunāram Babrim savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja vietnieka, Gulbenes sadarbības teritorijas civilās aizsardzības komisijas locekļa, Gulbenes novada pašvaldības sporta komisijas locekļa un Gulbenes novada pašvaldības dzīvokļu jautājumu komisijas locekļa.
6. ATĻAUT Vilnim Lapiņam savstarpēji savienot šādus amatus Gulbenes novada pašvaldībā – Litenes, Stāmerienas un Stradu pagastu apvienības pārvaldes vadītāja, projektu konkursa "UZŅĒMĪGI Gulbenes novadā" komercdarbības uzsākšanai vai attīstībai vērtēšanas komisijas locekļa un Gulbenes novada pašvaldības dzīvokļu jautājumu komisijas locekļa amatus.
7. UZDOT Gulbenes novada Centrālās pārvaldes Juridiskajai un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības dzīvokļu jautājumu komisijā.
8. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs